దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Ind vs Pak World Cup: పాకిస్థాన్‌పై ఆ రికార్డ్ సాధించిన ఏకైక భారత క్రికెటర్ రోహిత్ శర్మ
కెప్టెన్ విరాట్ కోహ్లీతో కలిసి స్కోరు బోర్డు పరుగులు పెట్టించిన రోహిత్ 30ఓవర్‌లో శతకం పూర్తిచేశాడు. రోహిత్ కెరీర్‌లో ఇది 24వ వన్డే శతకం కాగా, కేవలం 85బంతుల్లోనే సాధించిన ఈ శతకం హిట్ మ్యాన్‌కు మూడో వేగవంతమైనది.
Samayam Telugu | Updated:
Jun 17, 2019, 01:11PM IST
హైలైట్స్
ప్రపంచ కప్‌లో భాగంగా చిరకాల ప్రత్యర్థి పాకిస్థాన్‌పై రోహిత్ శర్మ మెరుపు శతకం
కెరీర్‌లో 24వ వన్డే శతకం కాగా, మూడో అత్యంత వేగవంతమైన సెంచరీ
వరుస మ్యాచ్‌లలో పాక్‌పై శతకాలు బాదిన భారత క్రికెటర్‌గా రోహిత్ శర్మ రికార్డ్
శిఖర్ ధావన్ గాయంతో కొన్ని మ్యాచ్‌లకు అందుబాటులో లేకపోవడంతో ఆ బాధ్యతను సైతం ‘హిట్ మ్యాన్’, మరో ఓపెనర్ రోహిత్ శర్మ స్వీకరించాడు. ప్రపంచ కప్ లీగ్ మ్యాచ్‌ల్లో భాగంగా చిరకాల ప్రత్యర్థి పాకిస్థాన్‌పై రోహిత్ శర్మ (140: 113 బంతుల్లో 14x4, 3x6) మెరుపు శతకం దాని ఫలితమే. పాక్‌పై సెంచరీ బాదడంతో వరల్డ్ కప్‌లో తన రెండో సెంచరీని నమోదు చేసుకున్నాడు రోహిత్. అయితే పాకిస్థాన్‌పై రెండు వరుస మ్యాచ్‌లలో శతకాలు సాధించిన ఏకైక భారత క్రికెటర్‌గా హిట్ మ్యాన్ చరిత్ర సృష్టించాడు.
బ్యాటింగ్‌, బౌలింగ్, ఫీల్డింగ్ ఇలా అన్ని విభాగాల్లో భారత్ రాణించడంతో పాకిస్థాన్‌పై డక్ వర్త్ లూయిస్ పద్ధతిలో 89 పరుగుల తేడాతో ఘనవిజయాన్ని అందుకుంది. తద్వారా వన్డే ప్రపంచ కప్‌లో మరోసారి పాకిస్థాన్‌పై తమకు తిరుగులేదని భారత్ నిరూపించింది. కాగా, పాక్‌పై ప్రపంచకప్‌లో భారత్‌కు ఇది ఏడో విజయం. ధావన్ గాయం కారణంగా కేఎల్‌ రాహుల్‌(57; 78బంతుల్లో 3×4, 2×6)‌తో కలిసి రోహిత్ ఇన్నింగ్స్ ప్రారంభించాడు. ఆరంభం నుంచే పాక్‌ బౌలర్లను ధాటిగా ఎదుర్కొంటూ స్కోరు బోర్డును నడిపించాడు. రాహుల్‌ స్ట్రైక్ రొటేట్ చేస్తుంటే.. రోహిత్‌ మాత్రం స్వేచ్ఛగా బ్యాట్ ఝులిపించాడు. ఈ క్రమంలోనే పాక్ బౌలర్ షెహదాబ్‌ వేసిన 12ఓవర్‌ చివరి బంతిని బౌండరీకి పంపి హాఫ్ సెంచరీ చేశాడు. మరోవైపు హాఫ్ సెంచరీ చేసుకున్న రాహుల్.. వాహబ్‌ బౌలింగ్‌లో షాట్‌ ఆడే ప్రయత్నంలో బాబర్‌ చేతికి చిక్కాడు.
అనంతరం క్రీజులోకి వచ్చిన కెప్టెన్ విరాట్ కోహ్లీతో కలిసి స్కోరు బోర్డు పరుగులు పెట్టించిన రోహిత్ 30ఓవర్‌లో శతకం పూర్తిచేశాడు. రోహిత్ కెరీర్‌లో ఇది 24వ వన్డే శతకం కాగా, కేవలం 85బంతుల్లోనే సాధించిన ఈ శతకం హిట్ మ్యాన్‌కు మూడో వేగవంతమైనది. పాకిస్థాన్‌పై వరుస మ్యాచ్‌లలో సెంచరీలు చేసిన తొలి భారత క్రికెటర్‌గా రోహిత్ నిలిచాడు. ఆసియా కప్‌లో భాగంగా 2018 సెప్టెంబర్‌లో చివరగా పాకిస్థాన్‌తో ఆడిన మ్యాచ్‌లో రోహిత్ శర్మ (111) శతకం నమోదు చేసిన విషయం తెలిసిందే. ఈ సెంచరీ రోహిత్‌కు స్పెషల్‌గా నిలవనుంది.
కాగా, మాంచెస్టర్ వేదికగా జరిగిన మ్యాచ్‌లో టాస్ ఓడి తొలుత బ్యాటింగ్ చేసిన టీమిండియా నిర్ణీత ఓవర్లలో 5 వికెట్ల నష్టానికి 336 పరుగులు చేసింది. లక్ష్యఛేదనలో పాక్ తడబాటుకు లోనైంది. మరోవైపు వర్షం అంతరాయం కలిగించింది. దీంతో డక్ వర్త్ లూయిస్ ప్రకారం 40 ఓవర్లలో పాక్ టార్గెట్ స్కోరు 302గా నిర్ణయించారు. అయితే 212/6కి పరిమితమైన దాయాది పాక్ జట్టు 89 పరుగుల తేడాతో ఘోర పరాజయాన్ని మూటగట్టుకుంది.